ข้อบังคับสภามหาวิทยาลัยราชภัฏสวนสุนันทาข้อบังคับสภามหาวิทยาลัยราชภัฏสวนสุนันทาว่าด้วยการจัดตั้งบัณฑิตวิทยาลัยพ.ศ. ๒๕๕๑[๑] โดยที่เห็นเป็นการสมควรปรับปรุงระเบียบสภามหาวิทยาลัยราชภัฏสวนสุนันทาว่าด้วยการจัดตั้งและดำเนินงานจัดการศึกษาบัณฑิตวิทยาลัย พ.ศ. ๒๕๔๘เพื่อให้การบริหารและการจัดการศึกษาระดับบัณฑิตวิทยาลัยให้แก่กลุ่มบุคคลที่มีสถานภาพสูงในสังคมได้อย่างมีประสิทธิภาพและประสิทธิผลสามารถกำกับดูแลควบคุมมาตรฐานการจัดการศึกษาให้เกิดคุณภาพไปสู่ความเชื่อถือของสังคมตามนโยบายของสภามหาวิทยาลัย อาศัยอำนาจตามความในมาตรา ๑๘ (๒) แห่งพระราชบัญญัติมหาวิทยาลัยราชภัฏพ.ศ. ๒๕๔๗ ประกอบกับมาตรา ๔ และมาตรา ๕ แห่งพระราชบัญญัติการบริหารส่วนงานภายในของสถาบันอุดมศึกษาพ.ศ. ๒๕๕๐ สภามหาวิทยาลัยราชภัฏสวนสุนันทาในคราวประชุมครั้งที่ ๑๓/๒๕๕๑เมื่อวันที่ ๒๔ พฤศจิกายน ๒๕๕๑ จึงออกข้อบังคับไว้ดังต่อไปนี้ข้อ ๑ ข้อบังคับนี้เรียกว่า ข้อบังคับสภามหาวิทยาลัยราชภัฏสวนสุนันทาว่าด้วยการจัดตั้งบัณฑิตวิทยาลัย พ.ศ. ๒๕๕๑ข้อ ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิก(๑)ระเบียบสภามหาวิทยาลัยราชภัฏสวนสุนันทา ว่าด้วยการจัดตั้งและดำเนินงานจัดการศึกษาบัณฑิตวิทยาลัยพ.ศ. ๒๕๔๘(๒)ข้อบังคับสภามหาวิทยาลัยราชภัฏสวนสุนันทาว่าด้วยการศึกษาหลักสูตรปรัชญาดุษฎีบัณฑิตการบริหารการพัฒนา พ.ศ. ๒๕๔๗(๓)ข้อบังคับสภามหาวิทยาลัยราชภัฏสวนสุนันทาว่าด้วยการศึกษาหลักสูตรปรัชญาดุษฎีบัณฑิตการบริหารการพัฒนา (ฉบับที่ ๒) พ.ศ. ๒๕๕๑(๔)ข้อบังคับสภามหาวิทยาลัยราชภัฏสวนสุนันทาว่าด้วยการบริหารการเงินโครงการปรัชญาดุษฎีบัณฑิตการบริหารการพัฒนา พ.ศ. ๒๕๔๗บรรดาระเบียบข้อบังคับ คำสั่งและประกาศอื่นใดในส่วนที่กำหนดไว้แล้วในข้อบังคับนี้หรือซึ่งขัดหรือแย้งกับข้อบังคับนี้ให้ใช้ข้อบังคับนี้แทนข้อ ๔ ในข้อบังคับนี้มหาวิทยาลัย หมายความว่ามหาวิทยาลัยราชภัฏสวนสุนันทาสภามหาวิทยาลัย หมายความว่าสภามหาวิทยาลัยราชภัฏสวนสุนันทาอธิการบดี หมายความว่าอธิการบดีมหาวิทยาลัยราชภัฏสวนสุนันทาบัณฑิตวิทยาลัย หมายความว่า บัณฑิตวิทยาลัย มหาวิทยาลัยราชภัฏสวนสุนันทาคณบดีบัณฑิตวิทยาลัย หมายความว่าคณบดีบัณฑิตวิทยาลัย มหาวิทยาลัยราชภัฏสวนสุนันทาคณาจารย์บัณฑิตวิทยาลัย หมายความว่า คณาจารย์ประจำอาจารย์พิเศษของมหาวิทยาลัยราชภัฏสวนสุนันทาที่ขึ้นทะเบียนไว้และมีคุณสมบัติตามเกณฑ์มาตรฐานของสำนักงานคณะกรรมการการอุดมศึกษา(สกอ.)คณะกรรมการอำนวยการบัณฑิตวิทยาลัย หมายความว่าคณะกรรมการอำนวยการบัณฑิตวิทยาลัย มหาวิทยาลัยราชภัฏสวนสุนันทาคณะกรรมการบริหารหลักสูตร หมายความว่าคณะกรรมการบริหารหลักสูตรระดับบัณฑิตศึกษามหาวิทยาลัยราชภัฎสวนสุนันทาข้อ ๕ ให้อธิการบดีรักษาการตามข้อบังคับนี้และให้มีอำนาจออกประกาศ ระเบียบหรือคำสั่งเพื่อประโยชน์ในการปฏิบัติการตามข้อบังคับนี้ในกรณีที่มีปัญหาเกี่ยวกับการปฏิบัติตามข้อบังคับนี้ให้อธิการบดีมีอำนาจในการวินิจฉัย ตีความหมวด ๑บททั่วไป ข้อ ๖ ให้บัณฑิตวิทยาลัยแห่งมหาวิทยาลัยราชภัฏสวนสุนันทาที่จัดตั้งขึ้นตามระเบียบสภามหาวิทยาลัยราชภัฏสวนสุนันทาว่าด้วยการจัดตั้งและดำเนินงานจัดการศึกษาบัณฑิตวิทยาลัย พ.ศ. ๒๕๔๘เป็นบัณฑิตวิทยาลัยแห่งมหาวิทยาลัยราชภัฏสวนสุนันทาตามข้อบังคับนี้และให้เรียกชื่อเป็นภาษาอังกฤษว่า THE GRADUATE SCHOOL, SUANSUNANDHA RAJABHAT UNIVERSITYข้อ ๗ ให้บัณฑิตวิทยาลัยเป็นส่วนงานภายในของมหาวิทยาลัยมีฐานะเทียบเท่าคณะ มีวัตถุประสงค์ในการจัดการศึกษากำกับมาตรฐานและประสานการจัดการศึกษาระดับบัณฑิตศึกษาการแบ่งหน่วยงานและการจัดการบริหารงานภายในบัณฑิตวิทยาลัยให้เป็นไปตามที่สภามหาวิทยาลัยกำหนด โดยจัดทำเป็นประกาศของมหาวิทยาลัยหมวด ๒คณะกรรมการ ข้อ ๘ให้สภามหาวิทยาลัยแต่งตั้งคณะกรรมการอำนวยการบัณฑิตวิทยาลัยคณะหนึ่ง ประกอบด้วย(๑)อธิการบดี เป็นประธาน(๒)รองอธิการบดีฝ่ายวิชาการ เป็นรองประธาน(๓)ผู้ทรงคุณวุฒิจากภายนอกมหาวิทยาลัยไม่เกินสี่คน เป็นกรรมการ(๔)คณบดีในคณะที่มีการจัดการเรียนการสอนระดับบัณฑิตศึกษาเลือกกันเองจำนวนไม่เกินสามคนเป็นกรรมการ(๕)ประธานบริหารหลักสูตรและประธานสาขา ระดับบัณฑิตศึกษาเลือกกันเองจำนวนไม่เกินสามคนเป็นกรรมการ(๖)คณบดีบัณฑิตวิทยาลัย เป็นกรรมการและเลขานุการคุณสมบัติหลักเกณฑ์และวิธีการได้มาของกรรมการตาม (๓) ให้เป็นไปตามที่ประธานรองประธานและกรรมการตาม (๔) (๕) และ (๖) กำหนดโดยจัดทำเป็นประกาศของมหาวิทยาลัยกรรมการตาม(๓) (๔) และ (๕) มีวาระการดำรงตำแหน่งสามปีข้อ ๙ คณะกรรมการอำนวยการบัณฑิตวิทยาลัยมีอำนาจหน้าที่ดังนี้(๑)พิจารณาเสนอนโยบายและแผนงานเกี่ยวกับการบริหารและการจัดการศึกษาระดับบัณฑิตศึกษาให้สอดคล้องกับนโยบายของมหาวิทยาลัยต่อสภามหาวิทยาลัยเพื่อให้ความเห็นชอบ(๒)พิจารณาเสนอระเบียบหรือข้อบังคับเกี่ยวกับการเงินของบัณฑิตวิทยาลัยให้สอดคล้องกับข้อบังคับว่าด้วยเงินรายได้ของมหาวิทยาลัยต่อสภามหาวิทยาลัยเพื่อให้ความเห็นชอบ(๓)พิจารณาเสนอขออนุมัติการจัดตั้งงบประมาณ การจัดสรรงบประมาณและการบริหารงบประมาณต่อสภามหาวิทยาลัย(๔)แต่งตั้งที่ปรึกษา คณะอนุกรรมการ หรือคณะทำงาน หรือบุคคลใดบุคคลหนึ่งเพื่อพิจารณาและเสนอความเห็นในเรื่องหนึ่งเรื่องใดหรือมอบหมายให้ปฏิบัติการอย่างหนึ่งอย่างใด อันอยู่ในอำนาจและหน้าที่ของคณะกรรมการอำนวยการบัณฑิตวิทยาลัย(๕)พิจารณาเสนอสภามหาวิทยาลัยเพื่อให้ความเห็นชอบในการแต่งตั้งคณะกรรมการบริหารหลักสูตร การเสนอหลักสูตรการเปิดและปิดหลักสูตร และแผนการรับนักศึกษา(๖)กำกับคุณภาพการจัดการศึกษาระดับบัณฑิตศึกษาให้เป็นไปตามเกณฑ์มาตรฐาน(๗)ดำเนินการเรื่องอื่น ๆ ที่เป็นประโยชน์เกี่ยวกับการจัดการศึกษาระดับบัณฑิตศึกษาข้อ ๑๐ การประชุมของคณะกรรมการอำนวยการบัณฑิตวิทยาลัยต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงจะเป็นองค์ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้ามีเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด ๓การบริหารงานทั่วไป ข้อ ๑๑ ในบัณฑิตวิทยาลัยให้มีคณบดีคนหนึ่งเป็นผู้บังคับบัญชาและรับผิดชอบงานของบัณฑิตวิทยาลัยและให้มีรองคณบดี ผู้ช่วยคณบดีคนหนึ่งหรือหลายคนก็ได้ตามที่สภามหาวิทยาลัยกำหนดเพื่อทำหน้าที่และรับผิดชอบตามที่คณบดีมอบหมายการสรรหาและการแต่งตั้งคณบดีบัณฑิตวิทยาลัยให้เป็นไปตามข้อบังคับมหาวิทยาลัยข้อ ๑๒ คณบดีบัณฑิตวิทยาลัยต้องสำเร็จการศึกษาไม่ต่ำกว่าระดับปริญญาตรีจากมหาวิทยาลัยหรือสถาบันอุดมศึกษาอื่นที่สภามหาวิทยาลัยรับรองและได้ทำการสอนหรือมีประสบการณ์ด้านบริหารมาแล้วไม่น้อยกว่าสามปีในมหาวิทยาลัยหรือสถาบันอุดมศึกษาอื่นที่สภามหาวิทยาลัยรับรองให้อธิการบดีแต่งตั้งรองคณบดีบัณฑิตวิทยาลัยโดยคำแนะนำของคณบดีบัณฑิตวิทยาลัยซึ่งสำเร็จการศึกษาไม่ต่ำกว่าปริญญาตรีจากมหาวิทยาลัยหรือสถาบันอุดมศึกษาอื่นที่สภามหาวิทยาลัยรับรอง และมีคุณสมบัติอื่นเช่นเดียวกับคณบดีบัณฑิตวิทยาลัยข้อ ๑๓ คณบดีบัณฑิตวิทยาลัยมีวาระการดำรงตำแหน่งสี่ปีและอาจได้รับแต่งตั้งใหม่อีกได้แต่จะดำรงตำแหน่งเกินสองวาระติดต่อกันไม่ได้นอกจากพ้นจากตำแหน่งตามวรรคสี่คณบดีบัณฑิตวิทยาลัยพ้นจากตำแหน่งก่อนวาระเมื่อ(๑)ตาย(๒)ลาออก ขาดคุณสมบัติ หรือสภามหาวิทยาลัยมีมติให้ถอดถอนเมื่อคณบดีบัณฑิตวิทยาลัยพ้นจากตำแหน่งแล้วให้รองคณบดีบัณฑิตวิทยาลัย และผู้ช่วยคณบดีบัณฑิตวิทยาลัย พ้นจากตำแหน่งด้วยข้อ ๑๔ คณบดีบัณฑิตวิทยาลัย มีอำนาจหน้าที่ดังนี้(๑)จัดทำแผนงานและงบประมาณรายได้และรายจ่ายประจำปีในการจัดการศึกษาระดับบัณฑิตศึกษาของมหาวิทยาลัยเสนอคณะกรรมการอำนวยการบัณฑิตวิทยาลัย(๒)จัดทำแผนรับนักศึกษาระดับบัณฑิตศึกษาของมหาวิทยาลัยประจำปีและดำเนินการรับสมัครนักศึกษาให้เป็นไปตามแผน(๓)ดำเนินการจัดการศึกษาระดับบัณฑิตศึกษา เช่น จัดทำทะเบียนนักศึกษา แผนการศึกษา ตารางเรียนการลงทะเบียนเรียน การสอบประมวลความรู้ การสอบวัดคุณสมบัติ การสอบวิทยานิพนธ์ และภาคนิพนธ์การสำเร็จการศึกษา และทะเบียนบัณฑิตในการจัดการศึกษาระดับบัณฑิตศึกษาของมหาวิทยาลัย หรือการดำเนินการอื่น ๆตามที่คณะกรรมการอำนวยการบัณฑิตวิทยาลัยมอบหมาย(๔)ประสานงานติดตามการจัดทำหรือปรับปรุงหลักสูตรและกำกับการประกันคุณภาพการศึกษาของหลักสูตร(๕)ควบคุมดูแลการเงินทรัพย์สินและพัสดุของการจัดการศึกษาระดับบัณฑิตศึกษาให้เป็นไปตามข้อบังคับ ระเบียบและประกาศของมหาวิทยาลัย(๖)พิจารณาเสนอการแต่งตั้งคณาจารย์บัณฑิตศึกษาให้คณะกรรมการอำนวยการบัณฑิตวิทยาลัยให้ความเห็นชอบและจัดทำทะเบียนคณาจารย์บัณฑิตศึกษา(๗)พิจารณาวางข้อบังคับการปฏิบัติงานภายในของบัณฑิตวิทยาลัยเท่าที่ไม่ขัดกับข้อบังคับของสภามหาวิทยาลัย(๘)จัดการวัดผล ประเมินผล ดำเนินการประกันคุณภาพการศึกษา และควบคุมมาตรฐานการศึกษาของบัณฑิตวิทยาลัยให้เป็นไปตามข้อบังคับของสภามหาวิทยาลัย(๙)ควบคุมดูแลการจัดการศึกษาระดับบัณฑิตศึกษา ให้เป็นไปตามข้อบังคับของสภามหาวิทยาลัย(๑๐)จัดทำรายงานประจำปีของบัณฑิตวิทยาลัยเสนอต่อคณะกรรมการอำนวยการบัณฑิตวิทยาลัย(๑๑)ให้ความร่วมมือในการประเมินคุณภาพการศึกษา การตรวจสอบบัญชี และการตรวจสอบอื่น ๆโดยคณะกรรมการตรวจสอบจากองค์กรภายในและองค์กรภายนอก(๑๒)แต่งตั้งคณะกรรมการหรือมอบหมายให้บุคคลดำเนินการตาม (๑) ถึง (๑๒)(๑๓)ปฏิบัติหน้าที่อื่น ๆ เกี่ยวกับกิจการของบัณฑิตวิทยาลัยหรือตามที่อธิการบดีหรือสภามหาวิทยาลัยมอบหมาย(๑๔)ให้มีอำนาจออกประกาศตามที่คณะกรรมการอำนวยการบัณฑิตวิทยาลัยเห็นชอบในการดำเนินการตาม(๒) และ (๓) ให้เป็นไปตามประกาศของบัณฑิตวิทยาลัยหมวด ๔การบริหารงานวิชาการ ข้อ ๑๕ ในการจัดการศึกษาระดับบัณฑิตศึกษาแต่ละหลักสูตรคณะกรรมการบริหารหลักสูตรจะต้องเสนอขอเปิดหลักสูตรจากคณะหรือหน่วยงานที่เรียกชื่ออย่างอื่นที่มีฐานะเทียบเท่าคณะในกรณีที่หลักสูตรระดับบัณฑิตศึกษาหลักสูตรใดที่มิอาจพิจารณาเสนอขอเปิดโดยคณะใดคณะหนึ่งหรือมิอาจจัดให้สังกัดคณะใดคณะหนึ่งได้ ให้หลักสูตรดังกล่าวอยู่ในสังกัดบัณฑิตวิทยาลัยข้อ ๑๖ คณะกรรมการบริหารหลักสูตรแต่ละหลักสูตรประกอบด้วยประธานกรรมการบริหารหลักสูตร และกรรมการจำนวนไม่เกินห้าคนซึ่งมีคุณสมบัติตามเกณฑ์มาตรฐานการจัดการศึกษาระดับบัณฑิตศึกษาตามที่คณะหรือหน่วยงานที่เรียกชื่ออย่างอื่นที่มีฐานะเทียบเท่าคณะที่เปิดหลักสูตรเสนอแต่งตั้งโดยความเห็นชอบของคณะกรรมการอำนวยการบัณฑิตวิทยาลัยประธานกรรมการบริหารหลักสูตรและกรรมการมีวาระการดำรงตำแหน่งคราวละสามปีคณะกรรมการบริหารหลักสูตรมีอำนาจหน้าที่ดังนี้(๑)มีหน้าที่ดำเนินการจัดการศึกษาตามหลักสูตรให้เป็นไปตามแผนการศึกษาและมาตรฐานการศึกษาที่มหาวิทยาลัยกำหนด(๒)การแต่งตั้งอาจารย์ผู้สอนในระดับบัณฑิตศึกษาให้คณะกรรมการบริหารหลักสูตรเป็นผู้เสนอชื่อต่อคณบดีบัณฑิตวิทยาลัยเห็นชอบและนำเสนอคณะกรรมการอำนวยการบัณฑิตวิทยาลัยเพื่อให้ความเห็นชอบ(๓)บริหารหลักสูตร จัดการเรียนการสอน ดำเนินการประกันคุณภาพการศึกษา พัฒนา ติดตามประเมินผลหลักสูตร และปรับปรุงหลักสูตรทุกห้าปี(๔)ควบคุมดูแลบุคลากร การเงิน การพัสดุที่ใช้ในการศึกษาของหลักสูตรให้เป็นไปตามข้อบังคับ ระเบียบและประกาศที่กำหนดหรือที่คณะกรรมการอำนวยการบัณฑิตวิทยาลัยกำหนดข้อ ๑๗ ให้ผู้สำเร็จการศึกษาระดับบัณฑิตศึกษาได้รับปริญญาจากมหาวิทยาลัยตามหลักเกณฑ์ที่สภามหาวิทยาลัยกำหนดชื่อปริญญาและอักษรย่อของผู้สำเร็จการศึกษาระดับบัณฑิตศึกษาให้เป็นไปตามที่กำหนดในพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะ และครุยประจำตำแหน่ง และเครื่องหมายของมหาวิทยาลัยหมวด ๕รายได้และรายจ่าย ข้อ ๑๘ บัณฑิตวิทยาลัยมีรายได้ ดังต่อไปนี้(๑)ค่าธรรมเนียมการศึกษา และค่าธรรมเนียมอื่น ๆ(๒)เงินอุดหนุนจากแหล่งเงินทุนภายนอก(๓)เงินหรือทรัพย์สินที่มีผู้บริจาคให้แก่บัณฑิตวิทยาลัย(๔)รายได้หรือผลประโยชน์จากเงินทุนสะสม(๕)เงินรายได้จากการให้บริการทางวิชาการ(๖)เงินอุดหนุนจากมหาวิทยาลัย(๗)รายได้หรือผลประโยชน์อื่น ๆข้อ ๑๙ รายได้ของบัณฑิตวิทยาลัยให้นำส่งเป็นเงินรายได้ของมหาวิทยาลัยการใช้เงินรายได้ตามวรรคหนึ่งให้บัณฑิตวิทยาลัยจัดทำงบประมาณรายจ่ายประจำปีเสนอต่อคณะกรรมการอำนวยการบัณฑิตวิทยาลัยพิจาณาเพื่อเสนอสภามหาวิทยาลัยให้ความเห็นชอบข้อ ๒๐ เงินรายได้ของบัณฑิตวิทยาลัยทุกประเภทให้นำฝากธนาคารพาณิชย์ที่มหาวิทยาลัยเห็นชอบ ในชื่อบัญชี บัณฑิตวิทยาลัยมหาวิทยาลัยราชภัฏสวนสุนันทาเงินรายได้ทุกประเภทจะหักไว้ใช้จ่ายเพื่อการใดก่อนนำฝากธนาคารพาณิชย์มิได้ให้งานการเงินและงบประมาณหรือหน่วยงานที่เรียกชื่ออย่างอื่นที่ปฏิบัติหน้าที่อย่างเดียวกันเป็นผู้รับเงินโดยมีหลักฐานการรับเงินตามที่มหาวิทยาลัยกำหนดเว้นแต่ได้รับอนุญาตจากอธิการบดีให้สามารถรับเงินเองได้และให้นำส่งงานการเงินและงบประมาณหรือหน่วยงานที่เรียกชื่ออย่างอื่นที่ปฏิบัติหน้าที่อย่างเดียวกันภายในวันนั้นหรืออย่างช้าในวันทำการถัดไปข้อ ๒๑ บัณฑิตวิทยาลัยมีรายจ่ายประเภทต่าง ๆดังต่อไปนี้(๑)เพื่อการบริหารงานของบัณฑิตวิทยาลัย(๒)เพื่อการเรียนการสอน(๓)เพื่อการวิจัย(๔)เพื่อพัฒนาบุคลากรและพัฒนาวิชาการ(๕)เพื่อเป็นทุนการศึกษา(๖)เพื่อเป็นการบริการทางวิชาการแก่สังคมและส่งเสริมศิลปวัฒนธรรม(๗)รายจ่ายตามวัตถุประสงค์ของผู้บริจาค(๘)รายจ่ายอื่นใดตามวัตถุประสงค์ของบัณฑิตวิทยาลัยที่คณะกรรมการอำนวยการบัณฑิตวิทยาลัยเห็นชอบเงินรายได้ของบัณฑิตวิทยาลัยที่เหลือจากการใช้จ่ายตามวรรคแรกให้มหาวิทยาลัยนำไปใช้ตามวัตถุประสงค์ของบัณฑิตวิทยาลัยเท่านั้นข้อ ๒๒ คณบดีบัณฑิตวิทยาลัยมีอำนาจอนุมัติการสั่งซื้อสั่งจ้าง หรือก่อหนี้ผูกพันได้ตามวงเงินแผนงานและงบประมาณที่ได้รับอนุมัติไว้แล้วแต่ไม่เกินวงเงินสูงสุดตามที่มหาวิทยาลัยกำหนดข้อ ๒๓ การจ่ายเงินทุกรายการให้จ่ายเป็นเช็คขีดคร่อมระบุชื่อผู้รับเงินโดยเฉพาะทั้งนี้ เว้นแต่กรณีที่มีความจำเป็นที่ต้องจ่ายเป็นเงินสดการสั่งจ่ายเช็คให้อธิการบดีหรือบุคคลใดบุคคลหนึ่งที่อธิการบดีมอบหมายลงลายมือชื่อสั่งจ่ายร่วมกับคณบดีบัณฑิตวิทยาลัยหรือรองคณบดีบัณฑิตวิทยาลัยคนใดคนหนึ่งที่คณะกรรมการอำนวยการกำหนดข้อ ๒๔ ห้ามมิให้จ่ายเงินของบัณฑิตวิทยาลัยเป็นเงินยืมเว้นแต่การยืมทดรองจ่ายเพื่อปฏิบัติงานของบัณฑิตวิทยาลัยข้อ ๒๕ อัตราการจัดเก็บค่าธรรมเนียมประเภทและอัตราการจ่ายเงิน วงเงินสูงสุดที่คณบดีบัณฑิตวิทยาลัยมีอำนาจสั่งจ่ายตลอดทั้งขั้นตอนและวิธีการในการดำเนินการจัดซื้อ จัดจ้างจำนวนเงินหมุนเวียนที่มีได้ให้เป็นไปตามที่กำหนดในระเบียบของสภามหาวิทยาลัยหมวด ๖งบประมาณ ข้อ ๒๖ การจัดทำแผนและงบประมาณของบัณฑิตวิทยาลัยให้กำหนดปีงบประมาณตามปีงบประมาณและแยกประเภทรายรับและรายจ่ายตามที่สภามหาวิทยาลัยกำหนดข้อ ๒๗ การโอนหรือเปลี่ยนแปลงหมวดรายจ่ายนอกเหนือจากหมวดค่าตอบแทน ค่าใช้สอยและค่าวัสดุ ซึ่งถัวจ่ายได้ให้สามารถโอนหรือเปลี่ยนแปลงได้โดยความเห็นชอบของอธิการบดี แต่ ทั้งนี้ ต้องไม่เกินจำนวนเงินที่ระบุไว้ในงบประมาณรายจ่ายประจำปีข้อ ๒๘ ในกรณีที่เกิดความจำเป็นต้องใช้จ่ายโดยไม่ตั้งงบประมาณเพื่อการนั้นไว้ ให้คณบดีบัณฑิตวิทยาลัยจัดทำงบประมาณรายจ่ายเพิ่มเติมและเสนอให้คณะกรรมการอำนวยการบัณฑิตวิทยาลัยพิจารณาเพื่อเสนอขออนุมัติต่อสภามหาวิทยาลัยหมวด ๗การตรวจสอบและควบคุม ข้อ ๒๙ ให้กำหนดตัวบุคลากรผู้รับผิดชอบการเงินของบัณฑิตวิทยาลัยแยกต่างหากจากบุคลากรทางด้านงบประมาณและบัญชีข้อ ๓๐ ให้คณบดีบัณฑิตวิทยาลัยเป็นผู้รับผิดชอบและควบคุมดูแลให้มีการทำบัญชีของบัณฑิตวิทยาลัยที่ถูกต้องโดยใช้หลักการบัญชีที่รับรองโดยทั่วไปและให้มีการเก็บหลักฐานการลงบัญชีไว้ในที่ปลอดภัยมิให้สูญหายหรือเสียหายได้ข้อ ๓๑ให้คณบดีบัณฑิตวิทยาลัยเป็นผู้รับผิดชอบและควบคุมดูแลให้มีการจัดทำรายการการเงินซึ่งแสดงผลการดำเนินงาน และฐานะการเงินตามหลักการบัญชีที่รับรองโดยทั่วไปเพื่อเสนอต่อคณะกรรมการอำนวยการบัณฑิตวิทยาลัยภายในหกสิบวันนับแต่สิ้นภาคการศึกษาในกรณีรายงานการเงินประจำภาคการศึกษา และภายในหกสิบวันนับแต่วันปิดบัญชีประจำปีสำหรับรายงานการเงินประจำปีให้คณบดีบัณฑิตวิทยาลัยรับผิดชอบจัดทำรายงานผลการดำเนินงานของบัณฑิตวิทยาลัยเสนอต่ออธิการบดีเพื่อรายงานให้สภามหาวิทยาลัยทราบเมื่อสิ้นสุดแต่ละภาคการศึกษาหรือตามที่ได้รับแจ้งจากสภามหาวิทยาลัยข้อ ๓๒ ให้อธิการบดี โดยความเห็นชอบของคณะกรรมการอำนวยการแต่งตั้งผู้สอบบัญชีรับอนุญาตทำหน้าที่ตรวจสอบรายงานการเงินประจำปีของบัณฑิตวิทยาลัยและให้รายงานการตรวจสอบต่อคณะกรรมการอำนวยการภายในหกสิบวันนับแต่รายงานการเงินแล้วเสร็จรายงานการเงินที่ผู้สอบบัญชีตรวจสอบและรับรองงบแล้วให้นำเสนออธิการบดีเพื่อรายงานให้สภามหาวิทยาลัยทราบโดยเร็วบทเฉพาะกาล ข้อ ๓๓ ให้โอนบรรดากิจการ ทรัพย์สิน งบประมาณ หนี้สิทธิ ภาระผูกพัน รายได้และประโยชน์ต่าง ๆ พนักงาน ลูกจ้างนักศึกษาของบัณฑิตวิทยาลัย ตามระเบียบสภามหาวิทยาลัยราชภัฏสวนสุนันทาว่าด้วยการจัดตั้งและดำเนินงานจัดการศึกษาบัณฑิตวิทยาลัย พ.ศ. ๒๕๔๘ที่มีอยู่ในวันที่ข้อบังคับนี้ใช้บังคับไปเป็นของบัณฑิตวิทยาลัยตามข้อบังคับนี้ข้อ ๓๔ ให้โอนหลักสูตรที่ได้จัดการเรียนการสอนตามระเบียบสภามหาวิทยาลัยราชภัฏสวนสุนันทาว่าด้วยการจัดตั้งและดำเนินงานจัดการศึกษาบัณฑิตวิทยาลัย พ.ศ. ๒๕๔๘ตามบัญชีแนบท้ายข้อบังคับนี้หรือหลักสูตรอื่นใดที่ได้รับการอนุมัติจากสภามหาวิทยาลัยหรือได้ดำเนินการอยู่ก่อนวันประกาศใช้ข้อบังคับนี้มาเป็นหลักสูตรตามข้อบังคับนี้ข้อ ๓๕ การใดที่ได้ปฏิบัติตามข้อบังคับหรือระเบียบก่อนที่ข้อบังคับนี้ประกาศใช้บังคับให้มีผลใช้บังคับต่อไปได้และให้ดำเนินการให้เป็นไปตามข้อบังคับนี้ภายในเก้าสิบวันเว้นแต่นักศึกษาตามหลักสูตรปรัชญาดุษฎีบัณฑิตการบริหารการพัฒนาที่ได้เข้าเป็นนักศึกษาก่อนวันที่ข้อบังคับนี้ประกาศใช้บังคับในส่วนของการลงทะเบียนเรียน การจัดการศึกษา การวัดผลและประเมินผลให้บังคับใช้ข้อบังคับสภามหาวิทยาลัยราชภัฏสวนสุนันทาว่าด้วยการศึกษาหลักสูตรปรัชญาดุษฎีบัณฑิตการบริหารการพัฒนา พ.ศ. ๒๕๔๗จนกว่าจะสำเร็จการศึกษาข้อ ๓๖ การแต่งตั้งประธานกรรมการ และกรรมการตามข้อ๘ และเลือกกรรมการตามข้อ ๘ (๔) ให้ดำเนินการแล้วเสร็จภายในหกสิบวันนับแต่วันที่ข้อบังคับนี้ใช้บังคับข้อ ๓๗ ให้คณะกรรมการอำนวยการตามระเบียบสภามหาวิทยาลัยราชภัฏสวนสุนันทาว่าด้วยการจัดตั้งและดำเนินงานจัดการศึกษาบัณฑิตวิทยาลัย พ.ศ. ๒๕๔๘ซึ่งดำรงตำแหน่งอยู่ก่อนวันที่ข้อบังคับนี้ใช้บังคับ ปฏิบัติหน้าที่คณะกรรมการอำนวยการบัณฑิตวิทยาลัยตามข้อบังคับนี้จนกว่าจะได้มีการแต่งตั้งคณะกรรมการอำนวยการบัณฑิตวิทยาลัย ทั้งนี้ต้องไม่เกินเก้าสิบวันนับแต่วันที่ข้อบังคับนี้ใช้บังคับข้อ ๓๘ ให้ผู้ดำรงตำแหน่งคณบดีบัณฑิตวิทยาลัยตามระเบียบสภามหาวิทยาลัยราชภัฏสวนสุนันทาว่าด้วยการจัดตั้งและดำเนินงานจัดการศึกษาบัณฑิตวิทยาลัยพ.ศ. ๒๕๔๘ อยู่ก่อนวันที่ข้อบังคับนี้ใช้บังคับดำรงตำแหน่งคณบดีบัณฑิตวิทยาลัยต่อไปจนครบวาระให้ผู้ดำรงตำแหน่งรองคณบดีบัณฑิตวิทยาลัยปฏิบัติหน้าที่ต่อไปจนกว่าคณบดีบัณฑิตวิทยาลัยพ้นจากตำแหน่งประกาศ ณ วันที่ ๒๔พฤศจิกายน พ.ศ. ๒๕๕๑กร ทัพพะรังสีนายกสภามหาวิทยาลัยราชภัฏสวนสุนันทา[เอกสารแนบท้าย]๑.บัญชีรายชื่อหลักสูตรการศึกษาแนบท้ายข้อบังคับสภามหาวิทยาลัยราชภัฏสวนสุนันทา ว่าด้วยการจัดตั้งบัณฑิตวิทยาลัย พ.ศ. ๒๕๕๑(ดูข้อมูลจากภาพกฎหมาย)ปริญสินีย์/ผู้จัดทำ๒๘ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๖/ตอนพิเศษ ๕๐ ง/หน้า ๗๕/๗ เมษายน ๒๕๕๒